ทองคำนิวยอร์กปิดบวก 1.4 ดอลล์
ทองคำตลาดนิวยอร์กปิดบวกเพิ่มขึ้น&nbsp; หลังธนาคารกลางยุโรปขึ้นดอกเบี้ยฉุดดอลล์อ่อน
8 ก.ค. 2554

ทองคำตลาดนิวยอร์กปิดบวกเพิ่มขึ้น  หลังธนาคารกลางยุโรปขึ้นดอกเบี้ยฉุดดอลล์อ่อน
สัญญาทองคำตลาดนิวยอร์กปิดบวกเมื่อคืนนี้ (7 ก.ค.) หลังจากธนาคารกลางยุโรป หรือ ECB ประกาศขึ้นอัตราดอกเบี้ย 0.25% สู่ระดับ 1.50% ในการประชุมเมื่อวานนี้ ส่งผลให้สกุลเงินดอลลาร์สหรัฐอ่อนค่าลงเมื่อเทียบกับยูโร หนุนสัญญาทองคำให้ปิดบวกติดต่อกันเป็นวันที่ 3
สัญญาทองคำตลาด COMEX (Commodity Exchange) ส่งมอบเดือนสิงหาคมปิดบวก 1.4 ดอลลาร์ หรือ 0.1% แตะที่ 1,530.60 ดอลลาร์/ออนซ์ หลังเคลื่อนตัวในช่วง 1,522.20-1,534.90 ดอลลาร์
สัญญาโลหะเงินส่งมอบเดือนก.ค.เพิ่มขึ้น 61.7 เซนต์ ปิดที่ 36.528 ดอลลาร์/ออนซ์ และสัญญาโลหะทองแดงส่งมอบเดือนก.ย.ลดลง 1.25 เซนต์ ปิดที่ 4.335 ดอลลาร์/ปอนด์
สัญญาพัลลาเดียมส่งมอบเดือนก.ค.พุ่งขึ้น 7.60 ดอลลาร์ ปิดที่ 1,741.00 ดอลลาร์/ออนซ์ และสัญญาพัลลาเดียมส่งมอบเดือนก.ย.พุ่งขึ้น 13.35 ดอลลาร์ ปิดที่ 786.55 ดอลลาร์/ออนซ์
ทั้งนี้ สัญญาทองคำได้แรงหนุนหลังจากสกุลเงินดอลลาร์สหรัฐอ่อนตัวลงเมื่อเทียบกับยูโร ภายหลังจากอีซีประกาศขึ้นอัตราดอกเบี้ย 0.25% สู่ระดับ 1.50% ในการประชุมเมื่อวานนี้ ซึ่งนับเป็นการขึ้นดอกเบี้ยครั้งที่ 2 ในปีนี้ โดยมีเป้าหมายเพื่อควบคุมเงินเฟ้อในกลุ่มประเทศที่ใช้เงินยูโร 17 ประเทศ